આ ઉપરાંત જે પણ તાલુકાઓમાં દુષ્કાળ જેવી સ્થિતિ હોય તેને દિન દયાલ અંત્યોદય મિશન હેઠળ આવરી લેવામાં આવશે. શ્યામા પ્રસાદ મુખરજી રૃર્બન મિશન અંતર્ગત ૩૦૦ રૃર્બન ક્લસ્ટર્સ ડેવલપ કરવામાં આવશે. આજે પણ દેશના અનેક ગામડા વિજળી વગરના છે અને ફાનસ વડે ચલાવી લેવાય છે, સરકારનો ટાર્ગેટ છે કે ૧ મે ૨૦૧૮ સુધીમાં ૧૦૦ ટકા ગામડા વિજળીનો ઉપયોગ કરતા થઇ જશે. ગ્રામિણ વિસ્તારોમાં ઘરે ઘરે વિજળી પહોંચાડવા માટે આશરે ૮૫૦૦ કરોડ રૃપિયા ફાળવવામાં આવ્યા છે. જોકે દર બજેટમાં વિજળી અંગે જાહેરાતો થાય છે પણ તેનો પુરતો અમલ થતો નથી. સરકારે બે યોજના લોંચ કરી છે એક છે રાષ્ટ્રિય ગ્રામ સ્વરાજ અભિયાન અને બીજી છે નિજિટલ લિટરેસી મિશન સ્કીમ, આ યોજના અંતર્ગત આગામી ૩ વર્ષમાં વધુ ૬ કરોડ ગ્રામિણ પરિવારને આવરી લેવામાં આવશે. ગ્રામિણ વિસ્તારોમાં રોડ-રસ્તાની સ્થિતિ ખરાબ છે, જેને સુધારવા માટે સરકારે આ વખતના બજેટમાં આશરે ૧૯,૦૦૦ કરોડ રૃપિયા ફાળવ્યા છે.